**5-րդ կրթական հարթակ**

 **31-րդ շաբաթ**

***Նախորդ դասի ստուգում/։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Նախորդ դասի ամփոփում`**
* **Գրականություն- «Ուս ուսի որ տանք, սարեր շուռ կտանք», Մայրենի 4, էջ 123 ։**
* Դասարանում կարդալ և վերլուծել **«Ուս ուսի որ տանք, սարեր շուռ կտանք»։**
* Ովքե՞ր են պատմվածքի հերոսները։
* Պատմվածքը պատմիր քո բառերով։
* Ինչպիսի՞ վնաս էր հասցնում հսկա փիղը։
* Մրջյուններն ինչպիսի՞ թակարդ պատրաստեցին փղի համար։
* Ւնչպիսի՞ խորհուրդ ունի այս պատմվածքը։
* Հեքիաթի համար նոր վերնագիր առաջարկիր։

# **Քերականություն- Տողադարձ**

* + Ամփոփել դասանյութը հարցերով, ստուգել տնային հանձնարարությունները։
		- Որո՞նք են տողադարձի ուղղագրական կանոնները։ Բերել օրինակներ։

**Բառագիտություն**

* + **Ամփոփել հետևյալ արտահայտությունների բացատրությունները**
		- * Ավերել- քանդել, ոչնչացնել
			* Ճարահատյալ- հույսները կտրած
			* Գանգատվել- բողոքել
	+ **Ամփոփել հետևյալ բառերի հոմանիշները**
* Հսկա- չափազանց մեծ
* Միանգամից- անմիջապես
* Հոր- փոս
* **Ամփոփել հետևյալ բառերի հականիշները**
	+ - * Թշնամի- բարեկամ
			* Վնաս- օգուտ
			* Թույլ- ուժեղ
* **Ուղղագրություն –** Կրկնել հետևյալ բառերի ուղղագրությունը՝ թելադրության միջոցով**։**
	+ - * Պառկել, միանգամից,արգելել, դարձյալ, հաղթել

**Մշակույթ- Հայ ժողովրդական հեքիաթներ**

* Ինչպիսի՞ պատմություն ունեն հայ ժողովրդական հեքիաթները։
* Ի՞նչ ճանապարհ են անցել։
* Ինչպե՞ս են մեզ հասել ժողովրդական հեքիաթները։
* Ինչպե՞ս են սկսվում և ավարտվում ժողովրդական հեքիաթները։
* Տարբեր աղբյուրներից փնտրեք հայկական ժողովրդական հեքիաթներ և դրանցից մեկը ներկայացրեք դասարանում։

***Նոր դաս***

* **Գրականություն - «****Ծաղկուն պարտեզ» Մայրենի 4, էջ 139**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն – Տողադարձ, կրկնողություն։ ԱՄրապնդել հանձնարարություններով։**
* **Մշակույթ –**  **Հայկական Սփյուռք**

**Գրականություն**

* Դասարանում կարդալ և վերլուծել **«Ծաղկուն պարտեզ» դասը։**
* Ովքե՞ր են պատմվածքի հերոսները։
* Պատմվածքը պատմիր քո բառերով։
* Թագավորն ի՞նչ էր ուզում պարզել։
* Թագավորի ավագ որդիների արարքն ինչպե՞ս ես գնահատում։
* Թագավորի որոշումն արդա՞ր ես համարում, ինչու՞։
* Ւնչպիսի՞ խորհուրդ ունի այս պատմվածքը։
* **Բառագիտություն**
	+ Սովորել հետևյալ բառերի և արտահայտությունների **բացատրությունները**
		- * Թագաժառանգ- քագավորի այն որդին․ որ հոր մահից հետո պետք է թագավոր դառնա
			* Մռայլվել- հոնքերը կիտել
			* Գլխահակ- գլուխը կախած
	+ Սովորել նշված բառերի **հոմանիշները**
* Ավագ- մեծ
	+ - * Ջանասիրություն- աշխատասիրություն
* Ոռոգել- ջրել
	+ Սովորել նշված բառերի **հականիշները**
		- * Ավագ- կրտսեր
			* Աշխատասեր- ծույլ
			* Խաբեբա- ազնիվ
	+ Սովորել հետևյալ բառերի **ուղղագրությունը**։
		- * Բարեխիղճ,ծաղկանոց,դրախտ, ոռոգել,խաբեբա, արդարամիտ

# **Քերականություն-****Տողադարձ**

Պատահում է, որ բազմավանկ բառը տողում չի տեղավորվում, և մենք ստիպված ենք լինում նրա մի վանկը կամ վանկերի մի մասը տեղափոխել հաջորդ տողը, այսինքն՝ տողադարձ կատարել: Ահա այստեղ է, որ մեզ օգնության են գալիս **տողադարձը։**

 **Տողադարձի կանոնները:**

1. Երկու ձայնավորների միջևեղած մեկ բաղաձայնը անցնում է հաջորդ տող։

*Օրինակ՝ ա-շա-կերտ, գա-րուն, դա-սա-րան*:

1. երկու ձայնավորի միջև եղող երկու և ավելի բաղաձայններից հաջորդ տողն է անցնում միայն վերջին բաղաձայնը:

*Օրինակ` ար-ձան, Աստ-ղիկ, Արծ-վիկ, թարգ-ման, բարձ-րա-նալ, հանձ-նել, կար-միր և այլն:*

1. Ածանցավոր կամ բարդ բառերը տողադարձելիս, կարելի է կա՛մ ամբողջական արմատը տանել հաջորդ տող, կա՛մ տողադարձել վանկատման սկզբունքով։

*Օրինակ՝ քսան-երեք, կամ քսանե-րեք, ինքն-իշխան, կամ ինքնիշ-խան։*

1. Ինչպես գիտենք շատ բառեր ունեն գաղտնավանկի **ը**: Այն լսվում է, բայց չի գրվում: Սակայն այդ բառերը տողադարձելիս կամ վանկատելիս **ը**հնչյունը դուրս է գալիս «թաքստոցից» և գրվում է:

*Օրինակ` Նը-կար, մըկ-րատ, գըն-դակ, վը-տակ, գըլ-խարկ, խըն-ձոր, կը-րակ, լը-ճակ և այլն:*

1. Տողադարձման ժամանակ «***և»*** տառը կարող է բաղադրվել «***ե»*** և ***«վ»*** տառերի։

*Օրինակ՝ հարե-վան, Երե-վան*

**Առաջադրանք 1։** Տողադարձել հետևյալ բառերը՝

* աշխատանք ————————————
* ուսուցիչ ————————————
* ջրաման ————————————
* թագավոր ————————————
* Գեղեցիկ ————————————
* ազնիվ ————————————
* հեռու ————————————
* խաբեբա ————————————
* Մարդկային ————————————
* պարտեզ ————————————
* Հարստություն ————————————
* ավագ ————————————
* ծաղիկ ————————————
* դեսպան ————————————
* երաժշտություն ————————————
* լրացուցիչ ————————————
* հնձվոր ————————————
* հետաքրքրվել ————————————
* Աննկարագրելի ————————————
* Բազմաբնույթ ————————————

**Առաջադրանք 2** **-** Աշխատանքային տետր 2- Էջ 34, վարժություն 75, 76 ա, էջ 35,վարժություններ 77, 78

**Հարցեր և առաջադրանքներ**

* Որո՞նք են տողադարձի ուղղագրական կանոնները։ Բերել օրինակներ։

# **Մշակույթ** Հայկական Սփյուռք

Հազարամյակներ շարունակ հայ ազգը յուրօրինակ կամուրջ է հանդիսացել Արևելքի և Արևմուտքի միջև: Պետականության կորստի և բազմաթիվ օտար արշավանքների հետևանքով՝ միջնադարից սկսած հարևան երկրներում և այլ տարածաշրջաններում ձևավորվել են հայկական գաղթօջախներ: Ցեղասպանության արդյունքում՝ հարյուր հազարավոր փրկված հայեր ապաստան են գտել աշխարհի տարբեր կողմերում՝ ձևավորելով, ինչպես ընդունված է այսօր ասել, «դասական սփյուռքը»: Վերջինս հետագայում ընդլայնվել է ԽՍՀՄ փլուզման և դրան հաջորդած տնտեսական և տարածաշրջանային ճգնաժամի հետևանքով:

Այսօր աշխարհի ավելի քան 100 երկրներում բնակվում է շուրջ 7 մլն հայ, գործում են տասնյակ համահայկական ու հոգևոր, հարյուրավոր համայնքային ու հայրենակցական կառույցներ, լրատվամիջոցներ, շուրջ 1000 մեկօրյա և ամենօրյա դպրոցներ, գիտական ու կրթական հաստատություններ, մարզական ու մշակութային միություններ, բարեգործական ու հասարակական-քաղաքական կազմակերպություններ:

**Հայերը Հյուսիսային Ամերիկայում** բնակություն են հաստատել 17-րդ դարի առաջին տասնամյակներից: Այստեղ եկած առաջին հայի` պարսկահպատակ զինվորական Ջոն Մարտինի (Հովհաննես Մարտիկյան) անունը հիշատակվում է 1618 թ., որը զբաղվել է ծխախոտագործությամբ: Հաջորդ տեղեկությունը Ամերիկա եկող հայ մարդկանց մասին վերաբերվում է երկու պոլսահայ շերամաբույծ վարպետների, որոնք 1653-1654 թթ. Օսմանյան կայսրությունից այս երկիր են եկել Վիրջինիայի նահանգի կառավարչի հրավերով շերամաբուծությունը զարգացնելու նպատակով:

**Կարողանալ պատասխանել** **հետևյալ հարցերին․**

* Ինչպե՞ս է կազմավորվել հայկական Սփյուռքը ։
* Ի՞նչ ճանապարհ են անցել հայերը։
* Մոտավորապես որքա՞ն հայ է այժմ ապրում հայրենիքից դուրս։
* Ինչպե՞ս է հայկական սփյուռքը պահպանում հայ համայնքների միասնականությունը։
* Ինչպե՞ս են հայերը բնակություն հաստատել Միացյալ Նահանգներում։
* Տարբեր աղբյուրներից փնտրեք հայ հայտնիների, որոնք ապրել և ստեղծագործել են Հայաստանից դուրս և նրանց ներկայացրեք դասարանում։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։